**Kritériá prijímacích skúšok**

**do nadstavbového denného štúdia**

**SOŠ technická Rožňava na školský rok 2018/2019**

V zmysle zákona č. 245/2008 Z. z. o výchove a vzdelávaní a o zmene a doplnení niektorých zákonov v zunení neskorších predpisov a  v súlade s rozhodnutím zriaďovateľa o počte tried prvého ročníka a po vyjadrení Rady školy a  po prerokovaní v pedagogickej rade školy, riaditeľka **SOŠ technickej v Rožňave určuje** kritériá pre prijímanie žiakov do 1. ročníkov pre školský rok 2018/2019 nadstavbového štúdia:

**Počty tried a počty žiakov**

|  |  |  |  |
| --- | --- | --- | --- |
| **Študijný odbor – dĺžka štúdia 2 roky** | **Počet tried** | **Počet žiakov** | **Absolvent získa** |
| **3757 L Dopravná prevádzka** | **1** | **31** | **Maturita**  |

**Minimálny počet žiakov v triede 17, maximálny počet žiakov v triede 31.**

Do odboru **3757 L Dopravná prevádzka** môžu byť prijatí absolventi  týchto 3- ročných učebných odborov:

* **2487 H 01 autoopravár - mechanik**
* **2487 H 02 autoopravár – elektrikár**

**Prihlášku na prijímacie konanie podáva uchádzač riaditeľovi školy do 31. mája 2018**

*Poznámka: Pre žiakov z iných SOŠ - k prihláške je potrebné priložiť fotokópie koncoročných vysvedčení z 1. - 3. ročníka SOŠ a fotokópiu výučného listu.*

Prijímacie konanie sa uskutoční **dňa 25. júna 2018**

**KRITÉRIA PRE PRIJATIE:**

Podmienkou prijatia do nadstavbového štúdia **je úspešné ukončenie 3. ročníka** **strednej odbornej školy a dosiahnutie stredného odborného vzdelania v odbore autoopravár.**

V zmysle § 69 ods. 5 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, v platnom znení budú uchádzači prijatí ***na štúdium bez prijímacej skúšky***.

Priemer známok sa použije na vytvorenie kvalitatívneho poradia. V prípade rovnakého priemeru rozhoduje lepší študijný priemer dosiahnutý z profilových predmetov (SJL a MAT).

**Forma a spôsob prijímania žiakov:**.

Pre prijatie uchádzačov v uvedenom odbore sa vypracuje poradie podľa počtu získaných bodov: maximálny počet bodov 70 bodov

**1.**Absolvent 3.ročného učebného odboru na SOŠ technickej v Rožňave 20 bodov

**2.**Priemer známok v 1. polroku  3. ročníka :

od 1,00 do 1,50            50 bodov

od 1,51 do 2,10            40 bodov

od 2,11 do 2,40            30 bodov

od 2,41 do 2,70             20 bodov

od 2,71 do 3,15             10 bodov

od 3,16                            0 bodov

**Prijímaciemu konaniu nevyhovie:**

- uchádzač, ktorý v poslednom ukončenom polroku štúdia neprospel

 Ak sa uchádzač nezapíše, rozhodnutie, ktorým bol prijatý na štúdium v strednej škole, je neplatné v súlade s § 68 ods. 3 zákonom č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov. Uvoľnené miesto ponúkne v poradí ďalšiemu uchádzačovi podľa výsledkov prijímacieho konania.

**Podmienkou prijatia uchádzača na vzdelávanie je, že uchádzač nie je žiakom inej strednej školy.**

**Uchádzač môže byť zapísaný len v prípade, že predloží výučný list v odbore autoopravár.**

**Rozhodnutie o prijatí:**

O prijatí uchádzača rozhodne riaditeľka školy.

**Zdravotný stav uchádzača**

            Podmienkou prijatia do denného nadstavbového štúdia je vyhovujúci zdravotný stav.

            Do prihlášky, v rubrike zdravotný stav – potvrdiť od lekára zdravotný stav uchádzača.

Žiak so zdravotným znevýhodnením alebo zmenenou pracovnou schopnosťou, ktorý bude požadovať  o štúdium v prvom ročníku strednej školy individuálny učebný plán žiaka so ŠVVP,  priloží k materiálom žiaka nasledovné doklady:

-          písomnú žiadosť o individuálny učebný plán žiaka so ŠVVP pre školský rok 2018/2019,

-          aktuálnu správu o psychologickom, resp. špeciálne – pedagogickom vyšetrení uchádzača o štúdium.

V zmysle zákona č. 245/2008 Z.z., par. 68 ods.4, proti rozhodnutiu riaditeľa strednej školy o neprijatí sa môže uchádzač alebo zákonný zástupca maloletého uchádzača odvolať v lehote do piatich dní odo dňa doručenia rozhodnutia.Odvolanie sa podáva prostredníctvom riaditeľa strednej školy na Košický samosprávny kraj.